**Gânduri la mare**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gândurile mele

Toate

Se adunǎ între stânci

Sǎ îşi limpezeascǎ,

Poate,

De la cine iau porunci.

Apa mǎrii le clǎteşte

Cu mirosul ei salin,

Vântul sprinten

Le rǎceşte

Precum gheaţa

Roşul vin.

Vǎd eu bine

Sau

Îmi pare

Cǎ un gând fǎrǎ perdea

Se trezeşte

În plin soare,

Neştiind unde s-o ia?

Celelalte,

Furioase,

Îl trag repede-napoi

Dupǎ stânci

De vânturi roase

Sǎ nu devinǎ strigoi.

Enervat, ca orişicare,

Îmi iau gândurile mele

Şi m-arunc adânc în mare

Sǎ le scap de gesturi rele.